钦定古今图书集成/明伦汇编/氏族典/第390卷 > 李𬭸
## 钦定古今图书集成/明伦汇编/氏族典/第390卷 > 李𬭸

按《五代史李𬭸传》：“𬭸，唐宗室子也。其伯父阳，咸通间
为给事中。𬭸少举进士，累不中，客河朔间，自称清海
军掌书记，谒常山李弘规，弘规进之赵王王镕，镕留
为从事。其后张文礼弑镕自立，遣𬭸聘唐庄宗于太
原。𬭸为人利口敢言，乃阴为庄宗画文礼可破之策。
后文礼败，庄宗以𬭸为支使。即位，拜𬭸宗正卿，贬兖”
州行军司马。𬭸与废帝有旧，愍帝时为兵部尚书，奉
使湖南，闻废帝立，以谓必用己为相，还，废帝终不用，
乃求为太常卿。及事晋，累迁太子太保。汉高祖即位，
拜𬭸司徒，居数月卒。